Í morgun mætti galvaskur í Grunnskóla Djúpavogs Halldór Gunnar Pálsson , Önfirðingur og kórstjóri Fjallabræðra . Hann vinnur að mjög skemmtilegu verkefni sem snýr að því að fá sem flesta Íslendinga til að syngja inn á lagið hans , sem ber nafnið Ísland . Sjálfur segir Halldór um verkefnið : " Eftir að lagið fór að taka á sig mynd kviknaði sú brjálaða hugmynd að leggja af stað í það verkefni að ná að fanga „ Rödd Þjóðarinnar “ inn á lokakafla lagsins . Samkvæmt þeim upplýsingum sem ég hef eru 10% þjóðarinnar skilgreiningin á rödd þjóðarinnar og hana ætla ég að fanga . " Við þökkum Halldóri Gunnari fyrir skemmtilega heimsókn og óskum honum velfarnaðar í þessu stóra og skemmtilega verkefni .